hu hu hu it pt hu hu hu en hu uk hu hu hu hu en et hu hu hu hu hu hu hu hu hu hu hu hu hu hu hu hu hu hu hu hu hu zh hu en hu en hu ja hu hu hu hu hu hu en en es es es es en hu hu hu de hu hu hu hu hu hu hu hu de hu hu hu hu hu hu hu hu hu hu hu hu it pt hu hu hu hu hu hu eo hu hu hu hu hu
Gigor Attila elkezdi forgatni a Kút című filmjét!
Írta: Vertigo Média | 2015,júl,21 | Filmhírek | 0 |
Gigor Attila júliusban kezdi el forgatni Kút című új filmjét, miután a Magyar Nemzeti Filmalap döntőbizottsága legutóbbi ülésén 314,6 millió forint gyártási támogatást ítélt meg a filmtervre. A Kút a Pusztai Ferenc vezette KMH Film gyártásában készül és július 21-től 34 napig forog Csákvár közelében.
Gigor Attila a szeretet fogalmáról és helyzetéről a mai világban, őszinte emberi érzelmekről készít filmet ezúttal: “Tiszta érzelmekről egy zavaros világban – ez a hívószava a Kútnak. Azt dolgozzuk fel benne, hogy mindenkinek kell egy ember, akibe kapaszkodni tud, hogy folytatni tudja az életét. Hogy mindenkinek kell egy történet. Esetleg több is.” A film egy elhagyott benzinkúton játszódik majd, valahol az osztrák határ közelében. A pusztulásra ítélt és elhagyatott kút tizenöt kilométeres körzetében nincs lakott település, áthaladó forgalom is alig. A lerobbant helyet egy budapesti vállalkozó vette meg, aki lányok svájci futtatásából él, és kis háremét két-három hetente onnan indítja útnak külföldre alvállalkozó és mindig cserélődő sofőrjeivel. A Kút 35 mm-re forog, a rendező szerint ugyanis még mindig ez az a formátum, ami éppen úgy igaz és „koszos”, mint a történet, amit el akar mesélni.
A nyomozó rendezője hét év után készít újra nagyjátékfilmet, azóta többek között a nagysikerű Terápia című tévésorozat rendezésében és írásában vett részt. A nyomozó 2008-ban a Magyar Filmszemlén hat díjat nyert, majd számos nemzetközi elismerést kapott, mások mellett Karlovy Varyban, Varsóban és Pozsonyban, elnyerve többek között a nemzetközi filmkritikusok FIPRESCI-díját. Gigor saját bevallása szerint A nyomozó után ismét szórakoztató filmet készül forgatni, ezúttal is egy brutális történeten keresztül. A Kút egyetlen helyszínen, a benzinkúton játszódik majd, kis szereplőgárdával. A forgatás július 21-én kezdődik és 34 napig tart, a film operatőre Herbai Máté, látványtervezője az 1 című film rendezője, Pater Sparrow, vágója Kiss Wanda, producere a KMH Filmet vezető Pusztai Ferenc. A főbb szerepeket mások mellett Trokán Nóra, Kurta Niké, Pokorny Lia, Jankovics Péter, László Zsolt és Horváth Csaba alakítják, de feltűnik a filmben többek között Udvaros Dorottya is. Az alkotás előreláthatóan jövő tavasszal kerül a magyar mozikba, összköltségvetése 450 millió forint. A film magyar forgalmazója a Vertigo Média.
Előző „A természet diktál” – filmet és életet
Következő Johnny Depp (Jack Sparrow) az ausztrál gyermekkórházban
Nem vágják meg A nyomorultakat
Elkészül az Oscar-díjra jelölt Tetovált lány folytatása
Szerdán kezdődik a VI. Savaria Filmszemle Szombathelyen
Az igazi boldogító talán
Válaszolj Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
Új filmek | Mozi, film hírek
A művészet templomai: Napóleon 200 (2022)
Megérkezett a Veszélyes lehet a fagyi mozielőzetese
Peter von Kant (2022)
Gyűrűk Ura-trilógia – Középfölde újra mozivásznon!
Mozi, film, színészek, rendező…
3D ADS Service Kft akciófilm amerikai film Angol film Animációs film Arnold Schwarzenegger Big Bang Media Brad Pitt Bruce Willis Budapest Film Cirko Film családi film dokumentumfilm dráma előzetes filmforgatás filmhír Francia film Freeman Film Fórum Hungary horror InterCom kalandfilm Magyar film mozi mozihír Mozinet mozinézők nyereményjáték Német film Olasz film Oscar pletyka poszter Pro Video Film romantikus vígjáték sci-fi thriller Tom Cruise UIP Duna Film Vertigo Média Vertigo Média Kft. videó vígjáték
Új filmek | Mozi, film hírek
A művészet templomai: Napóleon 200 (2022)
Megérkezett a Veszélyes lehet a fagyi mozielőzetese
Peter von Kant (2022)
Gyűrűk Ura-trilógia – Középfölde újra mozivásznon!
Elegant Themes által tervezett | Powered by WordPress